海城區

海城區係中國廣西北海嘅市轄區，係北海嘅行政中心，係市府嘅駐地，面積141平方公里，2016年人口37萬。區府駐中街街道嘅北部灣大道。

海城喺北海所在半島嘅西南部，北面係合浦，東面係銀海區，喺海上南面隔住海南，西面係越南海界。海城嘅轄地分兩部分，大陸同海島，大陸即係北海半島北岸，海島喺半島南邊，有潿洲、斜陽兩個島，其中潿洲係廣西最大嘅島。

史 
海城係北海舊城所在，「海」指嘅係北部灣，而佢嘅城區就喺北部灣邊。北海同外界交流嘅歷史好耐，留低咗英、法、德三國喺呢度嘅領事館遺址；而起於1883年嘅北海老街長1.44公里，係嶺南直線最長嘅騎樓街，稱做百年西洋街，而家係全國重點文物兼4A級景區。

海城區喺1984年建立。1990年7月21號，原屬郊區嘅地角鎮以及西塘鄉22條自然村、高德鎮嘅1條村劃入海城，同時地角由鎮改街道；1994年12月17號，將原屬郊區嘅潿洲鎮、高德鎮嘅8條村同5個居委、西塘鎮嘅3條村劃入海城，而海城嘅3個居委劃畀銀海；1996年7月，高德入咗海城，改名爲靖海；1998年4月，設驛馬鎮；2005年6月21號，驛馬由鎮改街道，靖海由鎮改街道，恢復名爲高德。

政區 
海城轄7條街道、1個鎮，再往下有19條村、45個社區：
街道：中街街道、東街街道、西街街道、海角街道、地角街道、高德街道、驛馬街道
鎮：潿洲鎮

攷